CELEX: 32007D0160
Language: el
Date: 2007-02-22 00:00:00
Title: 2007/160/ΕΚ: Απόφαση του Συμβουλίου, της 22ας Φεβρουαρίου 2007 , όσον αφορά τη θέση της Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος (Κείμενο που παρουσιάζει ενδιαφέρον για τον ΕΟΧ)

9.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 69/39
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 22ας Φεβρουαρίου 2007
   όσον αφορά τη θέση της Κοινότητας επί του σχεδίου κανονισμού της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος
   (Κείμενο που παρουσιάζει ενδιαφέρον για τον ΕΟΧ)
   (2007/160/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές (1), και ιδίως το άρθρο 4 παράγραφος 2 δεύτερη περίπτωση,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:
   
               (1)
            
            
               Το σχέδιο κανονισμού της Οικονομικής Επιτροπής των Ηνωμένων Εθνών για την Ευρώπη (εφεξής «σχέδιο κανονισμού της ΟΕΕ/ΗΕ») που αφορά την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος (2), προβλέπει την κατάργηση των τεχνικών φραγμών στο εμπόριο μηχανοκίνητων οχημάτων μεταξύ των συμβαλλομένων μερών, όσον αφορά τα εν λόγω κατασκευαστικά στοιχεία, ενώ διασφαλίζεται υψηλό επίπεδο ασφάλειας και περιβαλλοντικής προστασίας.
            
         
               (2)
            
            
               Είναι σκόπιμο να προσδιορισθεί η θέση της Κοινότητας όσον αφορά το σχέδιο του κανονισμού της ΟΕΕ/ΗΕ και, κατά συνέπεια, να δοθεί η δυνατότητα στην Κοινότητα, εκπροσωπούμενη από την Επιτροπή, να ψηφίσει υπέρ του εν λόγω σχεδίου.
            
         
               (3)
            
            
               Δεδομένου ότι το σχέδιο του κανονισμού της ΟΕΕ/ΗΕ αφορά την παροχή μη γνήσιου εξοπλισμού οχήματος, δεν θα πρέπει να ενσωματωθεί στο κοινοτικό σύστημα έγκρισης τύπου μηχανοκίνητων οχημάτων,
            
         ΑΠΟΦΑΣΙΖΕΙ:
   Άρθρο 1
   Εγκρίνεται το σχέδιο κανονισμού της ΟΕΕ/ΗΕ σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος.
   Άρθρο 2
   Η Κοινότητα, εκπροσωπούμενη από την Επιτροπή, ψηφίζει υπέρ του σχεδίου του κανονισμού της ΟΕΕ/ΗΕ του άρθρου 1, στο πλαίσιο προσεχούς συνεδρίασης της διοικητικής επιτροπής του παγκόσμιου φόρουμ της ΟΕΕ/ΗΕ για την εναρμόνιση των κανονισμών οχημάτων.
   Άρθρο 3
   Ο κανονισμός της ΟΕΕ/ΗΕ σχετικά με την έγκριση συστημάτων διαχωρισμού για την προστασία των επιβατών από μετατοπιζόμενες αποσκευές, τα οποία παρέχονται ως μη γνήσιος εξοπλισμός οχήματος, δεν ενσωματώνεται στο κοινοτικό σύστημα έγκρισης τύπου για μηχανοκίνητα οχήματα.
   
      Βρυξέλλες, 22 Φεβρουαρίου 2007.
      
         
            Για το Συμβούλιο
         
         
            Ο Πρόεδρος
         
         F. MÜNTEFERING
         
      
   
   
      (1)  ΕΕ L 346 της 17.12.1997, σ. 78.
   
      (2)  Έγγραφο TRANS/WP.29/2005/88.